Laste jooga

Laste ja noorte suvelaager
2024-08-05 - 2024-08-16
Augustikuus tuleb meil taas kaks vinget laagrit, mis on palju enamat kui klassikalised laagrid, sest meil on alati tore väike seltskond, personaalne lähenemine, gurmee toit, huvitavad tegevused jpm. Väga unikaalne käsitöö, nagu osalejad tavatsevad öelda

*5-9.aug toimub Tallinnas linnalaager LASTELE;

*12-16.aug toimub suvekodu koos ööbimisega NOORTELE (Tallinnast 80 km eemal).

Saab nii supitada, ujuda, joogatada, ratsutada, kokata, matkata, muuseumites käia, kino jpm põnevat. Noored saavad soovi korral isegi itaalia keelt õppida

Lisainfo saamiseks kirjutage palun: kristel@lastejooga.ee

MTÜ Laste Jooga korraldab suvelaagreid lastele ja noortele aastast 2013.

Laste jooga õpetajate koolitus
2024-10-26 08:00 - 2024-12-08 17:00 (Europe/Helsinki) | Õnnelaboratoorium, Mõisa 4, Audi Maja 8.k, Tallinn, Eesti
Väga ootame teid osalema meie laste jooga õpetajate mikrokoolitusele, sest nii laste kui noorte vaimse ja füüsilise tervise toetamine on ühiskonnas väga aktuaalne ja üha olulisem valdkond. Samas on see ka suur privileeg aidata kaasa meie tänaste ja tulevase põlvkondade sirgumisele, anda oma panus paremale homsele, sest see on koolitus, mis puudutab nii paljusid.
Meie 8-päevasel koolitusel teeme selgeks peamised jooga asendid, harjutuste seeriad, tegevused, sh mängud, mis on suunatud lastele ja noortele. Niisamuti jooga tundide juhendamise põhimõtted koos tunni kavade koostamisega.
Koolitus toimub kundalini jooga baasilt ning annab ettevalmistuse nii laste kui noorte jooga tundide iseseisvaks läbiviimiseks ja töötamaks laste jooga juhendajana. Ta annab ettevalmistuse juhendama jooga tunde vanusele kuni 18 aastat.
Koolitus sobib ka ametialaseks enesetäienduseks kõikidele õpetajatele, terapeutidele, eripedagoogigele, treeneritele. Niisamuti (tulevastele) lapsevanematele ja vanavanematele. Kuid ka inimestele, kes lihtsalt soovivad oma ellu juurde elurõõmu, mängulisust, muutust, uusi ideid ja toredaid inimesi. Eelnev kogemus joogast ei ole oluline.
Koolituse sisu:
1. Laste, noorte ja täiskasvanute kundalini jooga ajalugu, teooria ja olulised aspektid.
2. Laste ja noorte joogas kasutatavad jooga asendid ehk asanad, harjutuste seeriad, nende modifikatsioonid ning sõnavara tundide juhendamisel.
3. Erinevate hingamis- ja lõdvestumistehnikate, mantrate, meditatsioonide ja teiste elementide kasutamine laste ja noorte joogas.
4. Laste ja noorte jooga õpetamise metodoloogia: kuidas koostada erinevaid laste jooga tundide kavasid vastavalt vanusele ja nende erilisusele, millised on laste jooga õpetamise põhimõtteid, erisused, kuidas viia läbi laste jooga tunde mänguliselt, kaasavalt, turvaliselt ja funktsionaalselt.
5. Laste ja noorte jooga praktika, jooga tundide ettevalmistus grupitööna ning kirjalik kodutöö tunnistuse saamiseks.
Koolituse kestvus on 200 akadeemilist tundi, millest auditoorse töö maht on kokku 100 tundi. Auditoorne töö toimub nädalavahetustel Tallinnas ja koos käiakse iga kahe või kolme nädala tagant, lisaks toimuvad ka Zoomi-kohtumised. Praktilise ja iseseisva töö maht on kokku 100 tundi ning see toimub vastavalt personaalselt valitud ajale ja kohale.
Auditoorse töö kuupäevad:

26.-27. oktoober
9.-10. november
23.-24. november
7.-8. detsember

Koolitust viib läbi Kristel Paimla, kes on kolme lapse ema, rahvusvaheliselt sertifitseeritud kundalini jooga õpetaja ja laste jooga õpetaja ning kes on viimased 9 aastatu korraldanud Eestis laste jooga õpetajate koolitusi.

Loe ka osalejate tagasiside koolitusele. Vaata ka video: https://vimeo.com/182371001 ning tutvu ka FB lehega: https://www.facebook.com/events/851701413485576
Täpsem info ja registreerumine: kristel@lastejooga.ee

Laste jooga õpetajate koolitus 2026
2026-03-21 09:30 - 2026-06-07 17:00
Tulge liituge meie laste jooga õpetajate 14. põlvkonnaga, et anda omapoolne panus laste ja noorte vaimse ja füüsilise tervise toetamisele iidsete jooga õpetuste kaasabil.
Koolituse programm on orienteeritud kõikidele täiskasvanutele, kes juba tegelevad lastega, näiteks olles treeneri, õpetaja, terapeudi, eripedagoogi, lapsevanema või vanavanema rollis. Kuid koolitus sobib väga hästi ka neile, kes alles plaanivad lastega või noortega tööd alustada või saada lapsevanemaks. Samuti sobib koolitus kõigile neile, kes soovivad äratada endas loovuse, mängulisuse, taastada ja tervendada kontakti oma sisemise lapsega jne.
Eelnev kogemus joogast ei ole oluline, kuid oluline on soov pühenduda, kogeda, avastada; olla avatud ja uudishimulik. Koolitus sobib ka beebiootajatele, sest igal harjutusel on olemas ka lihtsustatud versioon ehk asendus.
2026. aasta laste jooga õpetajate koolituse käigus omandad:
*teoreetilisi ja praktilisi teadmisi nii laste, noorte kui ka kundalini joogast;
*nippe ja inspiratsiooni rõõmsate ja mänguliste (jooga) tundide, töötubade ja ka laagrite korraldamiseks;
*ettevalmistuse juhendama jooga tunde vanusele kuni 18 aastat;
*spetsiaalsed harjutuste seeriad ja meditatsioonid, et toetada nii lapsi kui noori, kuid ennekõike iseennast;
*eesti- ja inglisekeelse tunnistuse, et anda jooga tunde nii Eestis kui välismaal.
Koolituse teemad, mida oodata:
*kundalini jooga intensiivkursus;
*beebiootus, sünd ja lapse esimesed 40 elupäeva;
*lapsepõlv joogalikust vaatenurgast;
*lapse arengu erinevad etapid ja tema arengu toetamine;
*erinevas vanuses lastele sobivad asanad, mudrad, hingamis-ja lõdvestumistehnikad;
*joogalikud mängud;
*lapse kaasamine tunnis ja tema tähelepanu hoidmine;
*laste loovuse ja julguse arendamine;
*teadlik suhtlemine; emotsioonide, tunnete, mõtete juhtimine;
*kuidas kavandada laste jooga tunde erinevas vanuses lastele;
*kuidas olla edukas laste jooga õpetajana.
Koolituse kestvus on 200 akadeemilist tundi, mis koosneb nii auditoorsest kui ka individuaalsest tööst, pluss praktikast. Koolitust viiakse läbi kundalini jooga õpetuste baasilt.
Koolitajaks on MTÜ Laste Jooga, kes korraldab laste jooga õpetajate koolitusi 2015. aastast. Loe laste jooga õpetajate koolitusel osalenute tagasisidet SIIT. Vaata ka väikest maitseproovi videona SIIN.
Teoreetilise õppe toimumisajad:
I moodul 21.-22.märts
II moodul 11.-12.aprill
III moodul 2.-3.mai
IV moodul 23.-24.mai
V moodul 6.-7.juuni
Koolituspäevad kestavad kell 9.30-17.
* Korraldajal on õigus koolituse kuupäevi ja toimumiskohti muuta.
Koht:
II-III moodul toimuvad online keskkonnas, ülejäänud Tallinnas.
Majutus:
Koolituspaigas on võimalik ka ööbida väga soodsatel tingimustel.
Koolitustasust:
Koolitustasu on 1750 eurot, mis sisaldab õppetasu, õppematerjali, eksamit, tunnistust, ruumirenti. Juhul kui tasutakse koolituse eest ühekordse maksena enne koolituse algust, on koolituse lõpphind 100 eurot soodsam. Koolituse eest on võimalik tasuda ka vastavalt personaalsele maksegraafikule. Koha grupis tagab tagastamatu registreerumistasu 350 eurot tasumine koos koolituslepingu sõlmimisega. Koolitustasule lisandub ka toit moodulitel.
Täpsem info ja registreerumine: kristel@lastejooga.ee
